

**Қазақстан Республикасы Президентінің кейбір жарлықтарына өзгерістер мен толықтырулар енгізу туралы**

Қазақстан Республикасы Президентінің 2023 жылғы 17 шілдедегі № 286 Жарлығы.

|  |  |
| --- | --- |
|  | Қазақстан Республикасының Президенті мен Үкiметі актiлерiнiң жинағында жариялануға тиiс |

      ҚАУЛЫ ЕТЕМІН:

      1. Қоса беріліп отырған Қазақстан Республикасы Президентінің кейбір жарлықтарына енгізілетін өзгерістер мен толықтырулар бекітілсін.

      2. Осы Жарлық алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Қазақстан Республикасының*  *Президенті* | *Қ. Тоқаев* |

|  |  |
| --- | --- |
|  | Қазақстан Республикасы |
|  | Президентінің |
|  | 2023 жылғы 17 шілдедегі |
|  | № 286 Жарлығымен |
|  | БЕКІТІЛГЕН |

**Қазақстан Республикасы Президентінің кейбір жарлықтарына енгізілетін ӨЗГЕРІСТЕР МЕН ТОЛЫҚТЫРУЛАР**

      1. "Қазақстан Республикасы мемлекеттік қызметшілерінің әдептілік нормаларын және мінез-құлық қағидаларын одан әрі жетілдіру жөніндегі шаралар туралы" Қазақстан Республикасы Президентінің 2015 жылғы 29 желтоқсандағы № 153 Жарлығында:

      жоғарыда аталған Жарлықпен бекітілген Әдеп жөніндегі уәкіл туралы ережеде:

      мынадай мазмұндағы 8-1-тармақпен толықтырылсын:

      "8-1. Әдеп жөніндегі уәкілдің сыбайлас жемқорлыққа қарсы іс-қимыл жөніндегі уәкілетті органмен өзара іс-қимылы уәкілетті орган мен сыбайлас жемқорлыққа қарсы іс-қимыл жөніндегі уәкілетті органның бірлескен құқықтық актісіне сәйкес жүзеге асырылады.".

      2. Күші жойылды – ҚР Президентінің 14.07.2025 № 944 Жарлығымен.

      3. "Қазақстан Республикасының Сыбайлас жемқорлыққа қарсы саясатының 2022 – 2026 жылдарға арналған тұжырымдамасын бекіту және Қазақстан Республикасы Президентінің кейбір жарлықтарына өзгерістер енгізу туралы" Қазақстан Республикасы Президентінің 2022 жылғы 2 ақпандағы № 802 Жарлығында:

      жоғарыда аталған Жарлықпен бекітілген Қазақстан Республикасының Сыбайлас жемқорлыққа қарсы саясатының 2022 – 2026 жылдарға арналған тұжырымдамасында:

      қосымшада:

      реттік нөмірлері 5 және 6-жолдар мынадай редакцияда жазылсын:

      "

|  |  |  |  |  |
| --- | --- | --- | --- | --- |
| 5. | Білім берудің барлық деңгейлерінде білім беру бағдарламаларына парасаттылық және сыбайлас жемқорлыққа қарсы мәдениет тақырыптарын енгізу | білім беру бағдарламалары | 2024 жылғы  IV тоқсан | ҒЖБМ, ОАМ, ЖАО |
| 6. | Барлық ЖОО-ларда:  1) сыбайлас жемқорлыққа қарсы халықаралық/ұлттық стандартты;  2) академиялық адалдық құралдарын енгізу | сәйкестік сертификаттары  ректорлардың бұйрықтары | 2026 жылғы  I тоқсан | ҒЖБМ |

      ";

      реттік нөмірі 11-жол мынадай редакцияда жазылсын:

      "

|  |  |  |  |  |
| --- | --- | --- | --- | --- |
| 11. | Жоғары оқу орнынан кейінгі білім беру шеңберінде комплаенс-мамандарды даярлау | білім беру бағдарламалары | 2023 жылғы  IV тоқсан | ҒЖБМ, СЖҚІА, ЕХӘҚМ |

      ";

      реттік нөмірлері 34 және 35-жолдар мынадай редакцияда жазылсын:

      "

|  |  |  |  |  |
| --- | --- | --- | --- | --- |
| 34. | Сыбайлас жемқорлық тәуекелдеріне ішкі және сыртқы талдауды, оның ішінде:  1) жобалық тәсілді енгізу;  2) сыбайлас жемқорлық тәуекелдеріне талдау жүргізу қағидаларын жетілдіру;  3) сыбайлас жемқорлық тәуекелдеріне ішкі және сыртқы талдау жасау, ұсынымдарды талқылау және олардың іске асырылу мониторингі процесіне қоғамдық кеңестерді міндетті түрде тарту;  4) құқықтық мониторинг жүргізу көздерін сыбайлас жемқорлық тәуекелдеріне жасалған сыртқы және ішкі талдаудың ұсынымдарымен толықтыру;  5) құқықтық мониторинг нәтижелерін қоғамдық кеңестің отырыстарында қарау арқылы дамыту | бұйрық | 2023 жылғы  III тоқсан | СЖҚІА, ӘдМ, ОМО, ЖАО |
| 35. | Сыбайлас жемқорлыққа қарсы стандарт институтын дамыту, оның ішінде:  1) сыбайлас жемқорлыққа қарсы іс-қимыл жөніндегі уәкілетті органға сыбайлас жемқорлыққа қарсы стандарттарды қалыптастыру жөніндегі әдістемені бекіту бойынша құзырет беру  2) әдістемені бекіту;  3) экономика және мемлекеттік басқару салаларына қатысты сыбайлас жемқорлық тәуекелдерінің бейіндері бар сыбайлас жемқорлық картограммаларын жасау арқылы дамыту | Қазақстан Республикасы Президентінің Жарлығы  бұйрық  картограммалар | 2023 жылғы  IV тоқсан  2024 жылғы  IV тоқсан  2025 жылғы  IV тоқсан | СЖҚІА, мүдделі мемлекеттік органдар мен квазимемлекеттік сектор субъектілері |

      ";

      реттік нөмірі 47-жол мынадай редакцияда жазылсын:

      "

|  |  |  |  |  |
| --- | --- | --- | --- | --- |
| 47. | "Қоғамдық бақылаушы" жобалық рөлін ұсына отырып, ұлттық жобаларды, өңірлерді дамыту жоспарларын және Мемлекеттік жоспарлау жүйесінің басқа да құжаттарын іске асырудың қоғамдық мониторингі | жобалық басқарудың ақпараттық жүйесіне қол жеткізуді ұсыну | 2022-2026 жылдар | ЦДИАӨМ, СЖРА, АҚДМ, Ұлттық жобалық кеңсе, мүдделі мемлекеттік органдар |

      ";

      реттік нөмірі 52-жол мынадай редакцияда жазылсын:

      "

|  |  |  |  |  |
| --- | --- | --- | --- | --- |
| 52. | Сыбайлас жемқорлық құқық бұзушылық фактісі туралы хабарлаған немесе сыбайлас жемқорлыққа қарсы іс-қимылға өзгеше түрде жәрдем көрсеткен адамдарды көтермелеу қағидаларын жетілдіру | бұйрық | 2023 жылғы  IV тоқсан | СЖҚІА, Қаржымині |

      ";

      реттік нөмірі 54-жол мынадай редакцияда жазылсын:

      "

|  |  |  |  |  |
| --- | --- | --- | --- | --- |
| 54. | Сыбайлас жемқорлыққа қарсы шаралардың тиімділігін мониторингтеу және бағалау жүйесін енгізу және оның ішінде:  1) сыбайлас жемқорлыққа қарсы іс-қимыл жөніндегі уәкілетті органға сыбайлас жемқорлық деңгейін бағалау әдістемесін бекіту бойынша құзырет беру;  2) әдістемені бекіту арқылы дамыту | Қазақстан Республикасы Президентінің Жарлығы  бұйрық | 2023 жылғы  III тоқсан  2023 жылғы  IV тоқсан | СЖҚІА, БП |

      ";

      реттік нөмірі 58-жол мынадай редакцияда жазылсын:

      "

|  |  |  |  |  |
| --- | --- | --- | --- | --- |
| 58. | Сыбайлас жемқорлықтың алдын алуда мемлекеттік органдар мен квазимемлекеттік сектор субъектілерін үйлестіруді күшейту:  1) сыбайлас жемқорлыққа қарсы комплаенс-қызметтер жұмысында сыбайлас жемқорлыққа қарсы қызметтің үйлестіруші рөлін күшейту;  2) әдеп жөніндегі уәкілдердің сыбайлас жемқорлыққа қарсы қызметпен өзара іс-қимылын регламенттеу | Заң жобасы  Қазақстан Республикасы Президентінің Жарлығы,  СЖҚІА мен МҚІА бірлескен бұйрығы | 2022 жылғы  IV тоқсан  2023 жылғы  IV тоқсан | СЖҚІА, МҚІА |

      ";

      Ескертпе: аббревиатуралардың толық жазылуы мынадай мазмұндағы жолдармен толықтырылсын:

      "ҒЖБМ – Қазақстан Республикасының Ғылым және жоғары білім министрлігі

      ОАМ – Қазақстан Республикасының Оқу-ағарту министрлігі".

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК